C 301/18
BG
Официален вестник на Европейския съюз
5.8.2022 г.
20. посочва, че Механизмът за възстановяване и устойчивост също представлява възможност за подкрепа на Новия европейски Баухаус в рамките на държавите членки и местните власти; 21. посочва, че Новият европейски Баухаус следва да бъде приведен в съответствие с Многогодишната финансова рамка за периода 2021—2027 г. и Европейската инициатива за градовете и че следва да се осигури адекватно финансиране за покриване на оперативните разходи на местните и регионалните власти, допринасящи за Новия европейски Баухаус; призовава за амбициозни пътни карти за изпълнението на Новия европейски Баухаус, които да се използват в рамките на ЦУР; 22. отправя искане при разработването и прилагането на стратегии, проекти и действия в рамките на Новия европейски Баухаус да се вземат предвид географският баланс, както и климатичното, икономическото, социалното и културното многообразие на ЕС, а също и възможностите за финансиране и разпределянето на средствата.
Териториалното сближаване би трябвало да остане една от основните цели; Показатели 23. подчертава, че местните и регионалните власти, в рамките на своите компетентности, следва да наблюдават до каква степен националните правителства използват Новия европейски Баухаус в различните програми, инструменти и процедури и очаква Европейската комисия да представи ясни показатели за този мониторинг; 24. изразява загриженост, че в настоящия цикъл на финансиране от ЕС (2021—2027 г.) няма показатели и това е пропусната възможност за измерване на успеха; 25. счита, че основните принципи на Новия европейски Баухаус следва да бъдат разработени в партньорство с местните и регионалните органи на управление и, че те следва да бъдат включени като критерии за качество на програмите на ЕС за финансиране с пряко или непряко въздействие върху застроената среда, развитието на градските и селските райони, културното наследство и културните ландшафти; 26. предлага да бъде създаден регионален набор от показатели за Новия европейски Баухаус, за да се създаде силна регионална политика за мониторинг, която да гарантира, че той се изпълнява на всички равнища и че регионалните инвестиции действат в съответствие с неговите принципи; 27. отбелязва, че МРВ отговарят за обширен сграден фонд от местни обществени сгради и за градски обществени пространства и играят важна регулаторна и финансираща роля при санирането на тези сгради и градски райони.
Във връзка с това МРВ следва да се съсредоточат върху идентифицирането на регулаторните пречки и да допринасят за опростяването на регулирането и разработването на нови регулаторни подходи; 28. изтъква, че КР участва в разработването и подкрепата на стратегии в областта на климата, енергетиката и околната среда на местно и регионално равнище.
Работната група „Зелен пакт на местно равнище“ би могла да се използва за популяризирането на принципите на Новия европейски Баухаус и за мониторинга на успешното му изпълнение; 29. подчертава, че диалогът между МРВ относно отворени иновативни концепции и процеси, интердисциплинарни подходи и компетентности е от решаващо значение.
Това означава, че Новият европейски Баухаус би трябвало да бъде включен в Платформата за обмен на знания (ПОЗ) на КР, програмата „Науката среща регионите“ и проектите за сътрудничество, финансирани от други програми на ЕС; 30. подчертава, че Новият европейски Баухаус следва да насърчава равенството между половете.
Равенството между половете следва да бъде хоризонтален критерий и е мощен и необходим фактор за устойчивото и балансирано развитие на политиката на сближаване; Фестивал, награди и концепция за лаборатория на Новия европейски Баухаус 31. приветства първото издание на наградата „Нов европейски Баухаус“ и предлага да се установят синергии със съществуващите награди за жилищно настаняване, културно наследство, съвременна архитектура и ландшафт.
Призовава също така за споделяне на добрите практики от Европейската година на културното наследство (2018 г.); 32. отчита създаването на Европейски печат за високи постижения като първа стъпка към концепцията за обозначение „Нов европейски Баухаус“, но изразява загриженост, че хората може да очакват обозначението „Нов европейски Баухаус“ да бъде свързано с финансиране.
Използването на специално обозначение би могло да се счита за осезаем принос на КР към развитието на инициативата за Нов европейски Баухаус, както КР препоръча през 2021 г.;